CELEX: 32020R0416
Language: mt
Date: 2020-03-19 00:00:00
Title: Regolament ta’ Implimentazzjoni tal-Kunsill (UE) 2020/416 tad-19 ta’ Marzu 2020 li jimplimenta r-Regolament (UE) Nru 270/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu

20.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 86/3
               
            
         REGOLAMENT TA’ IMPLIMENTAZZJONI TAL-KUNSILL (UE) 2020/416
         tad-19 ta’ Marzu 2020
         li jimplimenta r-Regolament (UE) Nru 270/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 270/2011 tal-21 ta’ Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu (1), u b’mod partikolari l-Artikolu 12(4) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-21 ta’ Marzu 2011, il-Kunsill adotta r-Regolament (UE) Nru 270/2011.
                  
               
                     (2)
                  
                  
                     Fl-Anness I għar-Regolament (UE) Nru 270/2011, l-entrati relatati ma’ żewġ persuni elenkati fil-parti A jenħtieġ li jiġu emendati u l-informazzjoni fir-rgward tad-drittijiet tad-difiża u d-dritt għal protezzjoni ġudizzjarja effettiva fil-parti B jenħtieġ li tiġi aġġornata.
                  
               
                     (3)
                  
                  
                     L-Anness I għar-Regolament (UE) Nru 270/2011 jenħtieġ għalhekk li jiġi emendat skont dan,
                  
               ADOTTA DAN IR-REGOLAMENT:
         
            Artikolu 1
            L-Anness I għar-Regolament (UE) Nru 270/2011 huwa emendat kif jinsab fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-19 ta’ Marzu 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  ĠU L 76, 22.3.2011, p. 4.
      
      
         
            ANNESS
            
               I.   
               Fil-parti A tal-Anness I għar-Regolament (UE) Nru 270/2011 l-entrati 1 sa 4 huma sostitwiti b’dan li ġej:
               
                           “1.
                        
                        
                           Mohamed Hosni Elsayed Mubarak
                        
                        
                           Ex-President tar-Repubblika Għarbija tal-Eġittu
                           Data tat-twelid: 4.5.1928
                           Raġel
                        
                        
                           Persuna (mejta) li l-attivitajiet tagħha huma soġġetti għal proċedimenti ġudizzjarji jew proċess ta’ rkupru ta’ assi mill-awtoritajiet Eġizzjani wara sentenza finali tal-qorti fir-rigward tal-misapproprjazzjoni ta’ Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni.
                        
                     
                           4.
                        
                        
                           Heidy Mahmoud Magdy Hussein Rasekh
                           (magħrufa wkoll bħala Heddy Mohamed Magdy Hussein Rassekh)
                        
                        
                           Mart is-Sur Alaa Mohamed Hosni Elsayed Mubarak, bin l-ex President tar-Repubblika Għarbija tal-Eġittu
                           Data tat-twelid: 5.10.1971
                           Mara
                        
                        
                           Persuna soġġetta għal proċedimenti ġudizzjarji jew għal proċess ta’ rkupru ta’ assi mill-awtoritajiet Eġizzjani wara sentenza finali tal-qorti fir-rigward tal-miżapproprijazzjoni ta’ Fondi tal-Istat abbażi tal-Konvenzjoni tan-Nazzjonijiet Uniti kontra l-korruzzjoni, u assoċjata ma’ Alaa Mohamed Hosni Elsayed Mubarak.”.
                        
                     
            
               II.   
               Parti B tal-Anness I għar-Regolament (UE) Nru 270/2011hija sostitwita b’dan li ġej:
               
                           “B.
                        
                        
                           Drittijiet tad-difiża u dritt għal protezzjoni ġudizzjarja effettiva taħt il-liġi Eġizzjana:
                           Id-drittijiet tad-difiża u d-dritt għal protezzjoni ġudizzjarja effettiva
                           Isegwi mill-Artikoli 54, 97 u 98 tal-Kostituzzjoni tal-Eġittu, l-Artikoli 77, 78, 124, 199, 214, 271, 272 u 277 tal-Att dwar il-Proċeduri Kriminali tal-Eġittu u l-Artikoli 93 u 94 tal-Att dwar l-Avukatura tal-Eġittu (il-Liġi Nru 17 tal-1983) li d-drittijiet li ġejjin huma garantiti taħt il-liġi Eġizzjana:
                           
                                       —
                                    
                                    
                                       lil kull individwu ssuspettat jew akkużat b’reat kriminali:
                                       
                                                   1.
                                                
                                                
                                                   id-dritt għal stħarriġ ġudizzjarju ta’ kwalunkwe att jew deċiżjoni amministrattiva;
                                                
                                             
                                                   2.
                                                
                                                
                                                   id-dritt li jiddefendu ruħhom personalment jew permezz ta’ assistenza legali magħżula minnhom stess jew, jekk ma jkollhomx mezzi biżżejjed biex iħallsu għall-assistenza legali, din tingħatalhom b’xejn meta l-interessi tal-ġustizzja jeħtieġu hekk;
                                                
                                             
                                 
                                       —
                                    
                                    
                                       lil kwalunkwe individwu akkużat b’reat kriminali:
                                       
                                                   1.
                                                
                                                
                                                   id-dritt li jiġu infurmati minnufih, b’lingwa li jifhmu u fid-dettall, dwar in-natura u r-raġuni tal-akkuża kontra tagħhom;
                                                
                                             
                                                   2.
                                                
                                                
                                                   id-dritt għal biżżejjed żmien u l-faċilitajiet xierqa għat-tħejjija tad-difiża tagħhom;
                                                
                                             
                                                   3.
                                                
                                                
                                                   id-dritt li jeżaminaw jew li jaraw li jiġu eżaminati xhieda kontra tagħhom u li jiksbu l-attendenza u l-eżami ta’ xhieda favur tagħhom taħt l-istess kundizzjonijiet bħax-xhieda kontra tagħhom;
                                                
                                             
                                                   4.
                                                
                                                
                                                   id-dritt li jkollhom assistenza b’xejn ta’ interpretu jekk ma jkunux jifhmu jew jitkellmu l-lingwa użata fil-qorti.
                                                
                                             
                                 Applikazzjoni tad-drittijiet tad-difiża u d-dritt għal protezzjoni ġudizzjarja effettiva
                           
                                       1.
                                    
                                    
                                       Mohamed Hosni Elsayed Mubarak
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Mubarak ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Kawża
                                       Fis-27 ta’ Ġunju 2013, is-Sur Mubarak ġie akkużat flimkien ma’ żewġ individwi oħrajn b’miżapproprjazzjoni ta’ fondi pubbliċi u fis-17 ta’ Novembru 2013 inbdew proċedimenti quddiem il-Qorti Kriminali tal-Kajr. Fil-21 ta’ Mejju 2014, dik il-Qorti kkundannat lit-tliet konvenuti. Il-konvenuti kkontestaw din is-sentenza quddiem il-Qorti tal-Kassazzjoni. Fit-13 ta’ Jannar 2015, il-Qorti tal-Kassazzjoni annullat il-verdett u ordnat proċess ġdid. Fil-proċess ġdid, fl-4 u d-29 ta’ April 2015, ġew ippreżentati eċċezzjonijiet bil-fomm u bil-miktub tal-partijiet. Fid-9 ta’ Mejju 2015, il-Qorti Kriminali tal-Kajr ikkundannat lill-konvenuti, ordnat l-għoti lura tal-fondi miżapproprjati u ordnat il-ħlas ta’ multa. Fl-24 ta’ Mejju 2015, tressaq appell quddiem il-Qorti tal-Kassazzjoni. Fid-9 ta’ Jannar 2016, il-Qorti tal-Kassazzjoni kkonfermat il-kundanni. Fit-8 ta’ Marzu 2016, il-konvenuti laħqu ftehim fil-Kumitat ta’ Esperti mwaqqaf bid-Digriet Nru 2873 tal-2015 tal-Prim Ministru. Dak il-ftehim ġie approvat mill-Kabinett tal-Ministri fid-9 ta’ Marzu 2016. Dak il-ftehim ma tressaqx quddiem il-Qorti tal-Kassazzjoni għall-approvazzjoni finali mill-Prosekutur Ġenerali peress illi l-Kumitat ta’ Esperti ma kienx il-kumitat kompetenti. Huwa miftuħ għall-konvenuti li jressqu talba għal ftehim lill-kumitat kompetenti, il-Kumitat Nazzjonali għall-irkupru tal-assi li jinsabu barra l-pajjiż (NCRAA). F’Marzu 2019, l-ammont tal-multa ġie rkuprat. Is-somma ta’ restituzzjoni qed tiġi rkuprata permezz ta’ talbiet għal assistenza legali reċiproka indirizzati mill-awtoritajiet Eġizzjani lil żewġ pajjiżi terzi.
                                    
                                 
                                       2.
                                    
                                    
                                       Suzanne Saleh Thabet
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sa Thabet ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Ordni ta’ ffriżar
                                       Fit-28 ta’ Frar 2011, il-Prosekutur Ġenerali ħareġ ordni li tipprojbixxi lis-Sa Thabet u lil individwi oħra milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Fit-8 ta’ Marzu 2011, il-Qorti kriminali kompetenti kkonfermat l-ordni ta’ projbizzjoni. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Is-Sa Thabet ma kkontestatx id-deċiżjoni tat-8 ta’ Marzu 2011.
                                    
                                 
                                       3.
                                    
                                    
                                       Alaa Mohamed Hosni Elsayed Mubarak
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Alaa Mubarak ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Ordni ta’ ffriżar
                                       Fit-28 ta’ Frar 2011, il-Prosekutur Ġenerali ħareġ ordni li tipprojbixxi lis-Sur Alaa Mubarak u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Fit-8 ta’ Marzu 2011, il-Qorti Kriminali kompetenti kkonfermat l-ordni ta’ projbizzjoni. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Is-Sur Alaa Mubarak ma kkontestax id-deċiżjoni tat-8 ta’ Marzu 2011.
                                       L-ewwel kawża
                                       Il-konvenut ġie riferut flimkien ma’ individwu ieħor lill-qorti tal-proċess (il-Qorti Kriminali tal-Kajr) fit-30 ta’ Mejju 2012. Fis-6 ta’ Ġunju 2013, il-Qorti bagħtet il-kawża lura lill-prosekuzzjoni pubblika għal aktar investigazzjonijiet. Wara l-konklużjoni tal-investigazzjonijiet, il-kawża reġgħet ġiet riferuta lill-Qorti. Fil-15 ta’ Settembru 2018, il-Qorti Kriminali tal-Kajr tat sentenza li permezz tagħha: (i) talbet lill-kumitat ta’ esperti li kienet ħatret biex jikkomplementa r-rapport tal-esporti li kien ippreżenta lill-qorti f’Lulju 2018; (ii) ordnat l-arrest tal-konvenuti; u (iii) talbet li l-konvenuti jiġu riferuti lill-Kumitat Nazzjonali għall-irkupru tal-assi li jinsabu barra l-pajjiż (NCRAA) bil-ħsieb ta’ rikonċiljazzjoni possibbli. Il-konvenuti kkontestaw b’suċċess l-ordni ta’ arrest u, wara mozzjoni ta’ skwalifika tal-bord ġudizzjarju, il-kawża ġiet riferuta lil ċirkwit ieħor tal-qorti kriminali biex jiġu riveduti l-merti, li lliberatu fit-22 ta’ Frar 2020. Din id-deċiżjoni mhijiex finali u għadha tista’ tiġi appellata mill-Prosekuzzjoni Pubblika.
                                       It-tieni kawża
                                       Fis-27 ta’ Ġunju 2013, is-Sur Alaa Mubarak ġie akkużat flimkien ma’ żewġ individwi oħrajn b’miżapproprjazzjoni ta’ fondi pubbliċi u fis-17 ta’ Novembru 2013 inbdew proċedimenti quddiem il-Qorti Kriminali tal-Kajr. Fil-21 ta’ Mejju 2014, dik il-Qorti kkundannat lit-tliet konvenuti. Il-konvenuti kkontestaw din is-sentenza quddiem il-Qorti tal-Kassazzjoni. Fit-13 ta’ Jannar 2015, il-Qorti tal-Kassazzjoni annullat il-verdett u ordnat proċess ġdid. Fil-proċess ġdid, fl-4 u d-29 ta’ April 2015, ġew ippreżentati eċċezzjonijiet bil-fomm u bil-miktub tal-partijiet. Fid-9 ta’ Mejju 2015, il-Qorti Kriminali tal-Kajr ikkundannat lill-konvenuti, ordnat l-għoti lura tal-fondi miżapproprjati u ordnat il-ħlas ta’ multa. Fl-24 ta’ Mejju 2015, tressaq appell quddiem il-Qorti tal-Kassazzjoni. Fid-9 ta’ Jannar 2016, il-Qorti tal-Kassazzjoni kkonfermat il-kundanni. Fit-8 ta’ Marzu 2016, il-konvenuti laħqu ftehim fil-Kumitat ta’ Esperti mwaqqaf bid-Digriet Nru 2873 tal-2015 tal-Prim Ministru. Dak il-ftehim ġie approvat mill-Kabinett tal-Ministri fid-9 ta’ Marzu 2016. Dak il-ftehim ma tressaqx quddiem il-Qorti tal-Kassazzjoni għall-approvazzjoni finali mill-Prosekutur Ġenerali għaliex il-Kumitat ta’ Esperti ma kienx il-kumitat kompetenti. Huwa miftuħ għall-konvenuti li jressqu talba għal ftehim lill-kumitat kompetenti, il-Kumitat Nazzjonali għall-irkupru tal-assi li jinsabu barra l-pajjiż (NCRAA). F’Marzu 2019, l-ammont tal-multa ġie rkuprat. Is-somma ta’ restituzzjoni qed tiġi rkuprata permezz ta’ talbiet għal assistenza legali reċiproka indirizzati mill-awtoritajiet Eġizzjani lil żewġ pajjiżi terzi.
                                    
                                 
                                       4.
                                    
                                    
                                       Heidy Mahmoud Magdy Hussein Rasekh
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sa Rasekh ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Ordni ta’ ffriżar
                                       Fit-28 ta’ Frar 2011, il-Prosekutur Ġenerali ħareġ ordni li tipprojbixxi lis-Sa Rasekh u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Fit-8 ta’ Marzu 2011, il-Qorti Kriminali kompetenti kkonfermat l-ordni ta’ projbizzjoni. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Is-Sa Rasekh ma kkontestatx id-deċiżjoni tat-8 ta’ Marzu 2011.
                                    
                                 
                                       5.
                                    
                                    
                                       Gamal Mohamed Hosni Elsayed Mubarak
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Gamal Mubarak ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Ordni ta’ ffriżar
                                       Fit-28 ta’ Frar 2011, il-Prosekutur Ġenerali ħareġ ordni li tipprojbixxi lis-Sur Gamal Mubarak u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Fit-8 ta’ Marzu 2011, il-Qorti kriminali kompetenti kkonfermat l-ordni ta’ projbizzjoni. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Is-Sur Gamal Mubarak ma kkontestax id-deċiżjoni tat-8 ta’ Marzu 2011.
                                       L-ewwel kawża
                                       Is-Sur Gamal Mubarak u individwu ieħor ġew riferuti lill-qorti tal-proċess (il-Qorti Kriminali tal-Kajr) fit-30 ta’ Mejju 2012. Fis-6 ta’ Ġunju 2013, il-Qorti bagħtet il-kawża lura lill-prosekuzzjoni pubblika għal aktar investigazzjonijiet. Wara l-konklużjoni tal-investigazzjonijiet, il-kawża reġgħet ġiet riferuta lill-qorti. Fil-15 ta’ Settembru 2018, il-Qorti Kriminali tal-Kajr tat sentenza li permezz tagħha: (i) talbet lill-kumitat ta’ esperti li kienet ħatret biex jikkomplementa r-rapport tal-esporti li kien ippreżenta lill-Qorti f’Lulju 2018; (ii) ordnat l-arrest tal-konvenuti; u (iii) talbet li l-konvenuti jiġu riferuti lill-Kumitat Nazzjonali għall-irkupru tal-assi li jinsabu barra l-pajjiż (NCRAA) bil-ħsieb ta’ rikonċiljazzjoni possibbli. Il-konvenuti kkontestaw b’suċċess l-ordni ta’ arrest u, wara mozzjoni ta’ skwalifika tal-bord ġudizzjarju, il-kawża ġiet riferuta lil ċirkwit ieħor tal-qorti kriminali biex jiġu riveduti l-merti, li lliberatu fit-22 ta’ Frar 2020. Din id-deċiżjoni mhijiex finali u għadha tista’ tiġi appellata mill-Prosekuzzjoni Pubblika.
                                       It-tieni kawża
                                       Fis-27 ta’ Ġunju 2013, is-Sur Gamal Mubarak ġie akkużat flimkien ma’ żewġ individwi oħrajn b’miżapproprjazzjoni ta’ fondi pubbliċi u fis-17 ta’ Novembru 2013 inbdew proċedimenti quddiem il-Qorti Kriminali tal-Kajr. Fil-21 ta’ Mejju 2014, dik il-Qorti kkundannat lit-tliet konvenuti. Il-konvenuti kkontestaw din is-sentenza quddiem il-Qorti tal-Kassazzjoni. Fit-13 ta’ Jannar 2015, il-Qorti tal-Kassazzjoni annullat il-verdett u ordnat proċess mill-ġdid. Fil-proċess mill-ġdid, fl-4 u d-29 ta’ April 2015, ġew ippreżentati eċċezzjonijiet bil-fomm u bil-miktub tal-partijiet. Fid-9 ta’ Mejju 2015, il-Qorti Kriminali tal-Kajr ikkundannat lill-konvenuti, ordnat l-għoti lura tal-fondi miżapproprjati u ordnat il-ħlas ta’ multa. Fl-24 ta’ Mejju 2015, tressaq appell quddiem il-Qorti tal-Kassazzjoni. Fid-9 ta’ Jannar 2016, il-Qorti tal-Kassazzjoni kkonfermat il-kundanni. Fit-8 ta’ Marzu 2016, il-konvenuti laħqu ftehim fil-Kumitat ta’ Esperti mwaqqaf bid-Digriet Nru 2873 tal-2015 tal-Prim Ministru. Dak il-ftehim ġie approvat mill-Kabinett tal-Ministri fid-9 ta’ Marzu 2016. Dak il-ftehim ma tressaqx quddiem il-Qorti tal-Kassazzjoni għall-approvazzjoni finali mill-Prosekutur Ġenerali għaliex il-Kumitat ta’ Esperti ma kienx il-kumitat kompetenti. Huwa miftuħ għall-konvenuti li jressqu talba għal ftehim lill-kumitat kompetenti, il-Kumitat Nazzjonali għall-Irkupru tal-Assi Barra l-Pajjiż (NCRAA). F’Marzu 2019, l-ammont tal-multa ġie rkuprat. Is-somma ta’ restituzzjoni qed tiġi rkuprata permezz ta’ talbiet għal assistenza legali reċiproka indirizzati mill-awtoritajiet Eġizzjani lil żewġ pajjiżi terzi.
                                    
                                 
                                       6.
                                    
                                    
                                       Khadiga Mahmoud El Gammal
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sa El Gammal ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Ordni ta’ ffriżar
                                       Fit-28 ta’ Frar 2011, il-Prosekutur Ġenerali ħareġ ordni li tipprojbixxi lis-Sa Khadiga El Gammal u lil individwi oħrajn milli jiddisponu mill-assi u l-fondi tagħhom skont l-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Fit-8 ta’ Marzu 2011, il-Qorti Kriminali kompetenti kkonfermat l-ordni ta’ projbizzjoni. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Is-Sa El Gammal ma kkontestatx id-deċiżjoni tat-8 ta’ Marzu 2011.
                                    
                                 
                                       15.
                                    
                                    
                                       Mohamed Zohir Mohamed Wahed Garrana
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Garrana ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Kawża
                                       L-investigazzjoni marbuta mal-fatti tal-miżapproprjazzjoni tal-fondi jew assi pubbliċi għadha għaddejja. Il-Kunsill ma sab ebda indikazzjoni li d-drittijiet tad-difiża jew id-dritt għal protezzjoni ġudizzjarja effettiva tas-Sur Garrana ma ġewx rispettati.
                                    
                                 
                                       18.
                                    
                                    
                                       Habib Ibrahim Habib Eladli
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sur Eladli ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Kawża
                                       Is-Sur Eladli ġie riferut mill-imħallef li mexxa l-investigazzjoni lill-qorti tal-proċess kompetenti fuq akkużi ta’ miżapproprjazzjoni ta’ fondi pubbliċi. Fis-7 ta’ Frar 2016, il-Qorti ddeċidiet li l-assi tas-Sur Eladli, tal-konjuġi tiegħu u tal-iben minorenni tiegħu għandhom jiġu ffriżati. Skont dik id-deċiżjoni tal-Qorti, il-Prosekutur Ġenerali ħareġ ordni ta’ ffriżar fl-10 ta’ Frar 2016 f’konformità mal-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Fil-15 ta’ April 2017, il-Qorti kkundannat lill-konvenut. Il-konvenut ikkontesta din is-sentenza quddiem il-Qorti tal-Kassazzjoni, li annullat il-verdett fil-11 ta’ Jannar 2018 u ordnat proċess ġdid. Fil-proċess ġdid, fid-9 ta’ Mejju 2019 huwa ġie ordnat iħallas multa. Kemm il-Prosekuzzjoni Pubblika kif ukoll is-Sur Eladli appellaw din id-deċiżjoni quddiem il-Qorti tal-Kassazzjoni. Il-kawża għadha pendenti quddiem dik il-Qorti.
                                    
                                 
                                       19.
                                    
                                    
                                       Elham Sayed Salem Sharshar
                                       L-informazzjoni fil-fajl tal-Kunsill turi li d-drittijiet tad-difiża u d-dritt għal protezzjoni ġudizzjarja effettiva tas-Sa Sharshar ġew rispettati fil-proċedimenti kriminali li fuq il-bażi tagħhom iddeċieda l-Kunsill. Dan jidher b’mod partikolari kif ġej:
                                       Ordni ta’ ffriżar
                                       Ir-raġel tas-Sa Sharshar ġie riferut mill-imħallef li mexxa l-investigazzjoni lill-qorti tal-proċess kompetenti fuq akkużi ta’ miżapproprjazzjoni ta’ fondi pubbliċi. Fis-7 ta’ Frar 2016, il-Qorti ddeċidiet li l-assi ta’ żewġha, tagħha u dawk tal-iben minorenni tagħhom għandhom jiġu ffriżati. Skont dik id-deċiżjoni tal-Qorti, il-Prosekutur Ġenerali ħareġ ordni ta’ ffriżar fl-10 ta’ Frar 2016 f’konformità mal-Artikolu 208 bis/a tal-Att dwar il-Proċeduri Kriminali tal-Eġittu, li jippermetti li l-Prosekutur Ġenerali jipprojbixxi lill-konvenut, lil martu u lit-tfal tiegħu milli jiddisponu mill-assi tagħhom jekk ikun hemm kwalunkwe dubju li tali assi jkunu r-rikavat illegali tad-delitti mwettqa minn dak il-konvenut. Skont il-liġijiet tar-Repubblika Għarbija tal-Eġittu, il-konvenuti għandhom id-dritt jikkontestaw id-deċiżjoni tal-qorti dwar l-ordni ta’ projbizzjoni quddiem l-istess qorti. Is-Sa Sharshar ma kkontestatx id-deċiżjoni tal-Qorti.”.